text: یہ بڑی خوشی کا مقام ہے کہ اس مشترکہ اجلاس سے بھارت کی گوناگونیت کا اظہار ہوتا ہے۔ ہر عمر کے لوگ جن کا تعلق گاؤوں اور شہروں، دونوں جگہ سے ہے اور جو ہر ایک پیشہ ورانہ شعبےسے تعلق رکھتے ہیں، وہ دونوں ایوانوں کے ممبر بنے ہیں۔ بہت سے ممبران سماجی خدمت سے وابستہ ہیں، بہت سوں کا تعلق زراعت کے شعبے سے ہے، کاروبار سے ہے اور اقتصادی اُمور سے ہے جبکہ بہت سے دیگر ارکان تعلیم ، طبی پیشے سے وابستہ ہیں جس سے لوگوں کی جان بچتی ہے اور بہت سے ارکان قانونی پیشے سے تعلق رکھتے ہیں جس سے لوگوں کو انصاف فراہم ہوتا ہے۔ ایسے افراد جنہوں نے سنیما، آرٹ، ادب اور ثقافت میں نام پیدا کیا ہے ، وہ بھی یہاں موجود ہیں۔ مجھے یقین ہے کہ آپ کے بے مثال تجربا ت پارلیمنٹ میں ہونے والے بحث ومباحثوں کو قیمتی بنانے میں مددگار ثابت ہوں گے۔